b'\n_START_ARTICLE_\nOntario Minamata bolezen\n_START_PARAGRAPH_\nOntario Minamatska bolezen je nevrolo\xc5\xa1ki sindrom povzro\xc4\x8den zaradi hude zastrupitve z \xc5\xbeivim srebrom. Bolezen se je pojavila v kanadski provinci Ontario. Leta 1970 je resno vplivala na skupnost v severozahodnem Ontariju, ki se prehranjuje z lokalnimi ribami te pa so bile onesne\xc5\xbeene z \xc5\xbeivim srebrom, zaradi nezakonitega odlaganja industrijskih kemi\xc4\x8dnih odpadkov na tem podro\xc4\x8dju. Bolezen je bila poimenovana po neslavnem primeru resne zastrupitve z \xc5\xbeivim srebrom v ribolovnem podro\xc4\x8dju Minamata na Japonskem, ki je postalo poznano prav po Minamatski bolezni, saj so se zastrupili samo prebivalci tega podro\xc4\x8dja.\n_START_SECTION_\nOkro\xc5\xbeje Grassy Narrows and Whitedog First Nations\n_START_PARAGRAPH_\nLeta 1962 je Dryden kemi\xc4\x8dna tovarna v Ontariju za\xc4\x8dela uporabljati \xc5\xbeivosrebrne celice v klor alkalnem procesu. Proizvajali so natrijev hidroksid in klor, ki so ju uporabljali v velikih koli\xc4\x8dinah za beljenje papirja v proizvodnji, v obratu Dryden celuloza in papir. Obe podjetji sta bili h\xc4\x8derinski dru\xc5\xbebi angle\xc5\xa1ke multinacionalke Reed International._NEWLINE_Dryden kemi\xc4\x8dna tovarna je odpadno vodo iz proizvodnje spu\xc5\xa1\xc4\x8dala neposredno v re\xc4\x8dni sistem. Leta 1970 je pri\xc5\xa1lo do obse\xc5\xbenega onesna\xc5\xbeenja z \xc5\xbeivim srebrom, kar so odkrili v re\xc4\x8dnem sistemu, to pa je vodilo do zaprtja komercialnega ribolova in nekaterih s turizmom povezanih podjetij. 26. marca 1970 je de\xc5\xbeelna vlada odredila Dryden kemi\xc4\x8dni tovarni, naj preneha z odlaganjem \xc5\xbeivega srebra v reko, kljub temu, pa ni postavila nobenih omejitev glede emisij \xc5\xbeivega srebra v zrak, ki jih je dru\xc5\xbeba prav tako izvajala. Ocenjeno je bilo, da je bilo odlo\xc5\xbeenega ve\xc4\x8d kot 9.000 kg \xc5\xbeivega srebra, ki ga je dru\xc5\xbeba v reko izpustila med l. 1962 in l.1970, vendar pa so se emisije \xc5\xbeivega srebra v zrak nadaljevale v nezmanj\xc5\xa1anem obsegu, dokler dru\xc5\xbeba ni prenehala z uporabo \xc5\xbeivosrebrnih celic v procesu beljenja, to je bilo oktobra 1975. Dru\xc5\xbebo pa so zaprli leta 1976.\n_START_SECTION_\nOkro\xc5\xbeje Sarnia First Nation\n_START_PARAGRAPH_\nOkro\xc5\xbeje Aamjiwnaang First Nation, poznan tudi kot "Chippewas Sarnia First Nation," locirano ob reki St. Clair, je bilo poimenovano s strani lokalnega prebivalstva kar "kemi\xc4\x8dna dolina." Podro\xc4\x8dje First Nation je bilo oku\xc5\xbeeno s \xc5\xa1tevilnimi kemi\xc4\x8dno povzro\xc4\x8denimi boleznimi, vklju\xc4\x8dno z zastrupitvijo z \xc5\xbeivim srebrom. Stare\xc5\xa1ine v teh skupnostih se spominjajo zbiranja \xc5\xbeivega srebra iz odlagali\xc5\xa1\xc4\x8d nevarnih odpadkov, polivanja z vodo in nato prodaje na \xc4\x8drnem trgu.\n_START_SECTION_\nOkro\xc5\xbeje Grassy Narrows in Whitedog First Nations\n_START_PARAGRAPH_\nV poznih 1960-ih, je prebivalstvo v Grassy Narrows in Whitedog za\xc4\x8delo trpeti simptome zastrupitve z \xc5\xbeivim srebrom. Nekaj japonskih zdravnikov, ki so bili vklju\xc4\x8deni v preu\xc4\x8devanje bolezni Minamata na Japonskem so odpotovali v Kanado, da razi\xc5\xa1\xc4\x8dejo zastrupitev z \xc5\xbeivim srebrom pri teh ljudeh. Simptomi so senzori\xc4\x8dne motnje, kot so o\xc5\xbeanje vidnega polja in naglu\xc5\xa1nost, nenormalni gibi o\xc4\x8di, tresavica, motnje ravnote\xc5\xbeja in slaba artikulaciji govora .\n_START_SECTION_\nGrassy Narrows and Whitedog First Nations\n_START_PARAGRAPH_\nAsabiinyashkosiwagong Nitam-Anishinaabeg ali "Grassy Narrows First Nation" in njihovi sosedje, Wabaseemoong Independent Nations (takrat poimenovani "Whitedog Community, zveza Islington Saulteaux") so zahtevali od\xc5\xa1kodnino zaradi izgube slu\xc5\xbeb in na\xc4\x8dina \xc5\xbeivljenja. 26. marca 1982, je Kanada prispevala 2,2 milijona $ podro\xc4\x8dju Wabaseemoong za ekonomski razvoj ter socialne in izobra\xc5\xbeevalne programe. Podro\xc4\x8dje Wabaseemoong je podpisalo tudi poravnavo z Ontarijem, l.1983. 27. julija 1984, je Kanada prispevala \xc5\xa1e 4,4 milijone $ za okro\xc5\xbeje Grassy Narrows predvsem za njihov ekonomski razvoj in razvoj socialnih storitev /planiranja._NEWLINE_Leta 1985, je bil podpisan memorandum sporazuma(MOA), ki je zavezoval vlado in obe podjetji (Reed Limited in Great Lakes Forest Products Ltd.) na enkratno izpla\xc4\x8dilo od\xc5\xa1kodnine. Leta 1986, je kanadska vlada v Grassy Narrows in z Islington indijansko zvezo podpisala zavezo za od\xc5\xa1kodninske poravnave \xc5\xbertvam zastrupitev z \xc5\xbeivim srebrom. Prav tako je ontarijska vlada sklenila poravnavo z Wabigoon podro\xc4\x8djem zardi sistemskega onesna\xc5\xbeenja re\xc4\x8dnega sistema z \xc5\xbeivim srebrom. Vse to je rezultiralo v ustanovitvi Fundacije za invalide zaradi zastrupitev z \xc5\xbeivim srebrom (MDF) in upravnega odbora fundacije, s sede\xc5\xbeem v Kenori, Ontarijo. Zvezne in lokalne oblasti, kot tudi obe odgovorni podjetji so pla\xc4\x8dali 16,67 milijonov $ za od\xc5\xa1kodnine \xc5\xbertvam zastrupitev z \xc5\xbeivim srebrom. Prispevek Kanade je zna\xc5\xa1al 2,75 milijona $. Del od\xc5\xa1kodnine za First Nations okro\xc5\xbeje, okoli 2 milijona $ je bilo nalo\xc5\xbeeno v Funadacijo, za katero pa je odgovorna vlada province Ontarijo ter upravni odbor Fundacije, ki skrbita, da vi\xc5\xa1ina sredstev ne pade pod 100,000 $ ter za vse pridobljen mehanizme koristi za \xc5\xbertve, katerim je fundacija namenjena ._NEWLINE_Vendar pa so pripadniki te skupnosti videli le malo tega denarja, predvsem zaradi pogojev njegove porabe in birokratskih ovir, pogojevanih s strani raznih odborov. Tudi First Nations skupnostim so zakoni ote\xc5\xbeevali da bi stare\xc5\xa1ine lahko porabile od\xc5\xa1kodnine za koristi prebivalcev teh skupnosti. Poglavar Sakatcheway je bil prvi voditelj, ki je uspel v tej skupnosti s podpisom sporazuma, za pomo\xc4\x8d pri izobra\xc5\xbeevanju prebivalcev tega podro\xc4\x8dja.'